1Sudah tu, ambo mandanga su-waro nan kuwaik dari dalam Baithullah, nan bakato kabake katu-juah malekaik tu, ”Payilah, tuwang-kanlah isi katujuah cawan kabangih-an Allah tu ka muko bumi!” 2Malekaik nan partamu payi, sarato manuwangkan isi cawannyo ka muko bumi. Mako, bi tumbuahlah bisua-bi-sua nan sangaik sakik, sarato nan ma-nakuikkan, di kasadonyo urang nan bi mampunyoi tando binatang tu, sa-rato di urang-urang nan bi manyam-bah patuangnyo. 3Sasudah tu, malekaik nan kadu-wo payi manuwangkan isi cawannyo ka lauik. Mako, ayie lauik pun manjadi bakcando darah urang mati, sa-rato bi matilah sagalo mukaluak nan iduik di lauik. 4Kamudian, malekaik nan katigo payi manuwangkan isi cawannyo ka batang-batang ayie, sarato ka mato-mato ayie, mako, kasadonyo ayie bi manjadi darah. 5Ambo, mandanga suwaro malekaik nan bakuwaso tara-dok ayie, bakato, ”Ukunan nan Ang-kau jatuahkan sangaik adie, oih Nan Mahasuci, Allah nan ado, sarato nan lah ado! 6Urang-urang tu lah bi ma-nyerakkan darah umaik Allah, sara-to jo darah nabi-nabi; kiniko Ang-kau mambuwek inyo tu bi maminun darah. Batua, iyo lah patuik itu un-tuak inyo tu!” 7Sudah tu, ambo man-danga suwaro dari mezbah bakato, ”Oih Tuhan, Allah Nan Mahakuwaso, nan bana, sarato adielah sagalo ukun-an nan Angkau jatuahkan!” 8Sasudah tu, malekaik nan ka-am-pek, payi manuwangkan isi cawan-nyo ka matoari, mako, matoari pun dibuliahkan ma-anguihkan manusia, jo angeknyo nan luwa biaso tu. 9Ma-nusia di-anguihkan dek paneh mato-ari nan sabana angek, mako, inyo tu bi mangutuak-i namo Allah, nan ba-kuwaso taradok sagalo bala bancano tu. Biyapun baitu, nan inyo tu indak bi namuah doh batobaik dari doso-dosonyo, sarato indak bi namuah doh mamuji kabasaran Allah. 10- 11Sudah tu, malekaik nan kalimo, payi manuwangkan isi cawannyo ka kurisi binatang tu. Mako, kaciyek-annyo karajaan binatang tu manjadi kalam, nan manusia bi manggigik li-dah, dek karano kasakik-an. Mako, urang-urang tu bi mangutuak-i Allah nan di sarugo, dek karano inyo tu bi kasakik-an, sarato dek karano bisua-bisua inyo tu. Tapi, inyo tu indak ju-wo doh bi batobaik, dari sagalo pabu-atannyo nan jahek. 12Sasudah tu, malekaik nan ka-anam, payi manuwangkan isi ca-wannyo ka Sungai Efrat nan gadang tu. Mako, sungai tu kariang, saing-go rajo-rajo dari nagari nan arah ka Ujuang, dapek bajalan malaluinyo. 13Sudah tu, ambo maliyek tigo roh ja-hek, nan bantuaknyo bakcando kon-cek. Satiyok-tiyok koncek tu, kaluwa dari muncuang nago, dari muncuang binatang, sarato dari muncuang na-bi palasu. 14Inyo tu adolah roh-roh jahek nan mambuwek sagalo ka-aja-iban. Katigo roh jahek tu, payi kabake sadonyo rajo di ateh dunia ko, sarato mangumpuakan rajo-rajo tu, untuak baparang di Ari nan gadang, iyolah Ari dari Allah Nan Mahakuwaso. 15”Dangakanlah! Aden datang iba-raik urang maliang! Basukocitolah urang nan layi tatauk bajago-jago, sa-rato nan layi mamparatikan pakaian-nyo, sainggo inyo bajalan indak ba-tilanjang, sarato indak mambuwek malu di adok-an urang banyak!” 16Kamudian, roh-roh tu mangum-puakan rajo-rajo tu di sabuwah tam-paik, nan di dalam bahaso Ibrani di-namokan Harmagedon. 17Sasudah tu, malekaik nan katu-juah, manuwangkan isi cawannyo ka udaro. Mako, tadangalah suwaro nan kuwaik, dari kurisi di Baithullah, nan bakato, ”Lah salasai!” 18Sudah tu, tajadilah kilek nan sabuang-manya-buang, sarato jo suwaro guruah nan manggamuruah, sarato nan mangga-ga, sarato jo gampo nan manakuik-kan. Sajak dari manusia dijadikan, alun panah lai tajadi gampo nan bak-cando itu. Ikolah gampo nan paliang manakuikkan! 19Kota nan gadang tu, pacah manjadi tigo bagian, sarato ru-sak binaso pulolah kota-kota, di kasa-donyo karajaan di muko bumi. Sudah tu, Allah takana jo Babel nan gadang tu. Mako, Allah mambuwek inyo ma-minun anggur, dari cawan -- anggur Allah iyolah anggur kabangihan Baliau nan manggalagak. 20Kasado-nyo pulau bi ma-ilang, sarato kasa-donyo gunuang pun bi ilang-lanyok. 21Ujan es nan gadang-gadang, nan satiyok bongkahnyo sabarek limo pu-luah kilo, bi jatuah dari langik ma-nimpo urang. Mako, urang-urang tu bi mangutuak-i Allah, dek karano di bala bancano ujan es, nan manakuik-kan tu.
Copyright
Learn More
min_Latn zho_Hant eng_Latn